Diari Oficial de la Generalitat Valenciana


Sumari del DOGV 3800, del 25-07-2000 (2000/6099)

DECRET 107/2000, de 18 de juliol, del Govern Valencià, pel qual es fixen les taxes a satisfer per la prestació de serveis acadèmics universitaris per al curs 2000/2001.
------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2000/07/18/107/dof/vci/html**

### Dades del document

Número de DOGV
:   3800

Data del DOGV
:   25-07-2000

Secció del DOGV
:   I. DISPOSICIONS GENERALS

Número del document
:   2000/6099


Data del document
:   18-07-2000

Organisme emissor
:   Conselleria de Cultura i Educació

Tipus de document
:   Decret

Descriptors 

:   * universitat
    * cost de l'educació
    * legislació

DECRET 107/2000, de 18 de juliol, del Govern Valencià, pel qual es fixen les taxes a satisfer per la prestació de serveis acadèmics universitaris per al curs 2000/2001. [2000/X6099]
  
L'article 54 de la Llei 11/1983, de 25 d'agost, de Reforma Universitària, establix que les taxes acadèmiques, en el cas d'estudis conduents a obtindre un títol oficial, les fixarà la Comunitat Autònoma dins dels límits que establix el Consell d'Universitats. Per als altres estudis, les fixarà el corresponent Consell Social de la Universitat.
  
La Llei 12/1997, de 23 de desembre, de Taxes, de la Generalitat Valenciana, regula en el capítol VII, del títol V, el règim de les taxes per serveis acadèmics universitaris, i l'article 147. 2 establix que el Govern Valencià podrà fixar anualment els imports de les tarifes de la taxa dins dels límits assenyalats pel Consell d'Universitats, i també introduir les titulacions o els serveis retribuïts per la dita taxa.
  
En este context normatiu, este decret fixa els imports que han de satisfer els alumnes per a la prestació del servei públic de l'ensenyament universitari, dins dels límits que establix el Consell d'Universitats, per acord de la Comissió de Coordinació i Planificació de 17 de maig de 2000.
  
En virtut d'això, fent ús de l'autorització que atorga l'article 147. 2 de la Llei 12/1997, de 23 de desembre, de Taxes de la Generalitat Valenciana, amb el coneixement previ del Consell Interuniversitari de la Comunitat Valenciana de data 7 de juny de 2000, a proposta del conseller de Cultura i Educació i prèvia deliberació del Govern Valencià, en la reunió del dia 18 de juliol de 2000,
  
DECRETE
  
Article 1
  
Les tarifes que són d'aplicació per a la quantificació de la taxa per serveis acadèmics universitaris que es presten en el curs 2000/ 2001, les establix el quadre de tarifes que figura com annex d'este decret.
  
2. El Consell Social de cada universitat fixarà l'import de les tarifes per la realització d'estudis conduents a títols propis de les universitats.
  
Article 2
  
El capítol VII del títol V de la Llei 12/1997, de 23 de desembre, de Taxes, de la Generalitat Valenciana (DOGV de 29 de desembre), establix el règim que és d'aplicació a les taxes per la prestació de serveis acadèmics.
  
DISPOSICIÓ ADDICIONAL
  
Única
  
L'import de les taxes a què fa referència l'article 140. 1 de la Llei 12/1997, de 23 de desembre, de Taxes de la Generalitat Valenciana, abonat pels alumnes matriculats en centres privats d'ensenyaments superiors per a cursar ensenyaments adscrits a una universitat pública, serà ingressat pels centres en la corresponent universitat en un termini no superior a un mes des de l'acabament de cada període de matrícula.
  
DISPOSICIONS FINALS
  
Primera
  
Facultar els consellers de Cultura i Educació i d'Economia, Hisenda i Ocupació per a dictar les disposicions necessàries per al desenrotllament i l'execució del que disposa este decret.
  
Segona
  
Este decret entrarà en vigor l'endemà de la publicació en el Diari Oficial de la Generalitat Valenciana.
  
València, 18 de juliol de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,


Còpia Permalink ELI